ALAQUÀS CELEBRA AMB ÈXIT EL SOPAR DE LES PERSONES MAJORS
16/09/2022

# ALAQUÀS CELEBRA AMB ÈXIT EL SOPAR DE LES PERSONES MAJORS

*   16/09/2022
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=20826

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20826%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20AMB%20%C3%88XIT%20EL%20SOPAR%20DE%20LES%20PERSONES%20MAJORS)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20826/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20826/16092022whatsapp_image_2022-09-16_at_1_57_01_pm_Form_4.jpg)](https://www.alaquas.org/ficheros/documentos/2022/2/20826/16092022whatsapp_image_2022-09-16_at_1_57_01_pm_Form_10.jpg "<a href='https://www.alaquas.org/ficheros/documentos/2022/2/20826/16092022whatsapp_image_2022-09-16_at_1_57_01_pm_Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA AMB ÈXIT EL SOPAR DE LES PERSONES MAJORS</a>")

Més de 1350 persones majors van participar ahir dijous 15 de setembre en aquest homenatge organitzat per l'Ajuntament d'Alaquàs, a través de la Regidoria de Benestar Social i Majors, i que va comptar amb la implicació i col·laboració de diferents associacions i col·lectius del municipi.

Alaquàs va celebrar ahir dijous 15 de setembre el Sopar de les Persones Majors organitzat per primera vegada per l’Ajuntament d’Alaquàs, a través de la Regidoria de Benestar Social i Majors, per tal d’homenatjar la gent major en reconeixement al treball realitzat durant tota la seua vida i la seua contribució a les tradicions locals i als valors que han fet d’Alaquàs el poble que hui en dia és.

L’Alcalde d’Alaquàs, Toni Saura, i la Regidora de Benestar Social, Elena Solís, van obrir l’acte per tal d’agrair a totes les persones participants la seua assistència així com la col·laboració de les associacions i col·lectius del municipi. El primer edil va destacar el “treball i la  implicació de totes les persones majors que han contribuït a fer gran Alaquàs” i va recordar el seu compromís de continuar treballant pel col·lectiu de persones majors d’Alaquàs i per la posada en marxa de polítiques de benestar social destinades a millorar la qualitat de vida d’aquestes persones. La Regidora va destacar també la importància dels “valors que hem volgut transmetre amb aquest acte. Per una banda, la unió, la col·laboració i el treball en equip i per altra la promoció de l’alimentació saludable com una garantia d’arribar a major en les millors condicions”.

El sopar es va iniciar amb la millor amenització musical per a donar la benvinguda a càrrec de la Unió Musical d’Alaquàs i el lliurament a cadascuna de les persones participants d’una poesia realitzada per l’associació Poetes d’Alaquàs per a l’acte. Durant l’event es va realitzar un sorteig de 20 bitllets valorats en 50 euros oferits per l’Associació de Comerciants d’Alaquàs (CAdA) i altres 5 bitllets de 50 euros oferits per l’Associació d’Hostaleria AHORA, una sorpresa que havia sigut anunciada.

El Sopar, del qual van poder gaudir més de 1350 persones majors, va ser elaborat de manera cassolana gràcies a la col·laboració de nombrosos col·lectius i associacions del municipi que al llarg de la setmana van estar treballant per tal d’elaborar els productes adquirits en els comerços locals. En el sopar es va oferir un entrepà de pimentó i tonyina, recepta d’Isabel Cosme, membre de l’associació Cor de Vila, que junt amb el l’associació gastronòmica  El Cullerot, les i els col·laboradors de les Calderes de Sant Francesc de Paula i el Porrat, van cuinar aquest plat típic d’Alaquàs. En l’elaboració dels entrepans es va comptar amb la col·laboració de les Ames de Casa Tyrius d’Alaquàs i els col·lectius que es van encarregar de cuinar. Les taules i cadires van ser muntades pels Serveis Urbans de l’Ajuntament d’Alaquàs que van treballar durant el tot el dia per tal que tot estiguera a punt l’associació de Moros i Cristians Perolers i Junta Local Fallera es va encarregar d’atendre a totes les persones. Cal destacar també la col·laboració d’AMIAR, l’associació més important d’Alaquàs que treballa per a les persones amb diversitat funcional així com de la Residència La Saleta del grup COLISEE, treballadores i treballadors  municipals, Caixa Popular, Estudi Serigrafia, Gràfiques Besó, Newgrafp, Alagraf i Fritoper.

El sopar va finalitzar amb l’actuació de l’orquestra Madelón que va posar el punt i a final a aquesta cita que tornarà a repetir-se en les pròximes Festes Majors d’Alaquàs.